laion/Wikipedia-Exotic huggingface dataset:
খোদা

খোদা (ফার্সি: خدا, কুর্দি: Xweda, Xuda) হল একটি ইরানি শব্দ, যার দ্বারা আল্লাহ বা ঈশ্বরকে বোঝানো হয়। ইসলামের সময় থেকে শব্দটি আল্লাহকে ডাকতে ব্যবহৃত হয়ে আসছে। ইসলামের আল্লাহর আরবি নাম আল মালিক এর সমান্তরালে মালিক, মুনিব, রাজা, প্রভু বোঝাতে ব্যবহার হয়। খোদা হাফেজ (অর্থ আল্লাহ্ আপনার রক্ষা কর্তা বা আল্লাহ্ আপনাকে রক্ষা করুন) শব্দগুচ্ছটি সাধারণভাবে ফার্সি, কুর্দি, পশতু ভাষায় বহুল ব্যবহৃত এবং দক্ষিণ এশিয়ার উর্দু ও বাংলা ভাষী মুসলমানদের মধ্যে বিশেষ করে ব্যবহৃত হয়। এছাড়া যদিও আরবি শব্দ আল্লাহ্ সবার নিকট সমানভাবে প্রচলিত তারপরেও ধারণকৃত শব্দ হিসাবে খোদা উর্দু ও বাংলা ব্যবহৃত হয়ে আসছে। কিছু মুসলিম আলেম মূল ইসলামী আরবী শব্দ "আল্লাহ" (ﷲ)-এর ব্যবহারকে অধিক উৎসাহিত করে থাকেন, যুক্তি হিসেবে তারা বলেন, সালাত শব্দটি কুরআনে ব্যবহৃত হয়েছে, তাই শব্দটি বলার সময় প্রতি হরফে দশ নেকি করে ৪ হরফে মোট ৪০ নেকি সাওয়াব পাওয়া যাবে, যা খোদা বা অন্যান্য অ-কুরআনীয় প্রতিশব্দ উচ্চারণে পাওয়া যাবে না। কুরআনীয় শব্দ বলায় প্রতি হরফে দশ নেকির ক্ষেত্রে তারা ইসলামী নবী মুহাম্মদের (সা.) উক্ত হাদীসটি পেশ করেন, রাসূল (সা.) বলেছেন, مَنْ ‌قَرَأَ ‌حَرْفًا ‌مِنْ ‌كِتَابِ ‌اللَّهِ ‌فَلَهُ ‌بِهِ ‌حَسَنَةٌ، وَالحَسَنَةُ بِعَشْرِ أَمْثَالِهَا، لَا أَقُولُ الم حَرْفٌ، وَلَكِنْ أَلِفٌ حَرْفٌ وَلَامٌ حَرْفٌ وَمِيمٌ حَرْفٌ ‘আল্লাহ তাআলার কিতাবের একটি হরফ যে ব্যক্তি পাঠ করবে তার জন্য এর সওয়াব আছে। আর সওয়াব হয় তার দশ গুণ হিসেবে। আমি বলি না যে, আলিফ-লাম-মীম একটি হরফ, বরং আলিফ একটি হরফ, লাম একটি হরফ এবং মীম একটি হরফ।’ — [সুনানে তিরমিযি, হাদিস: ২৯১০] আল্লাহ্ The Milli Gazette, OPI, Pharos Media (২০০৪-০৩-১৫)। "Khuda Hafiz versus Allah Hafiz: a critique, The Milli Gazette, Vol.5 No.05, MG99 (1–15 Mar 04)"। Milligazette.com। সংগ্রহের তারিখ ২০১২-০৫-২৫। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
আন্দামান বনকপোত

আন্দামান বনকপোত (Columba palumboides) Columbidae পরিবারের পাখির একটি প্রজাতি। এটি আন্দামান ও নিকোবর দ্বীপপুঞ্জের একটি স্থানীয় পাখি। লাল-হলুদ ঠোঁটযুক্ত এদের মাথা সাদা রঙের হয়। এদের দেহের বাকি অংশ কালো রঙের হয়। বাসস্থান ধ্বংস হতে থাকায় এদের সংখ্যা ক্রমশ কমে আসছে। "Columba palumboides"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গ্রেট নিকোবর সর্প ঈগল

গ্রেট নিকোবর সর্প ঈগল (Spilornis klossi) পাখিটি দক্ষিণ নিকোবর সর্প ঈগল নামেও পরিচিত। এটি Accipitridae পরিবারের একটি শিকারি পাখি। এটি ভারতের গ্রেট নিকোবর দ্বীপপুঞ্জের একটি স্থানীয় প্রজাতি। বাসস্থান ধ্বংসের কারণে এদের সংখ্যা ক্রমশ কমে আসছে। সমস্ত প্রধান প্রধান সংস্থা বর্তমানে একে প্রজাতি হিসাবে গণ্য করলেও পূর্বে একে S. minimus এর উপপ্রজাতি হিসাবে বিবেচনা করা হত। "Spilornis klossi"। বিপদগ্রস্ত প্রজাতির আইইউসিএন লাল তালিকা। সংস্করণ 2012.1। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ferguson-Lees & Christie (2001). ''Raptors of the World.'' Christopher Helm, London. ISBN 0-7136-8026-1
ভারতীয় শকুন

ভারতীয় শকুন (Gyps indicus) বিশ্বের অতি প্রাচীন শকুনের একটি প্রজাতি, যা প্রধানত ভারত, পাকিস্তান ও নেপালে দেখা যায়। এদের সংখ্যা ক্রমশ কমে আসায় ২০০২ সালে আইইউসিএন মহাবিপন্ন হিসাবে চিহ্নিত করে এদের আইইউসিএন-এর লাল তালিকাভুক্ত করে। ডাইক্লোফেনাক বিষক্রিয়ায় রেচনজনিত ব্যর্থতার ফলে ভারতীয় শকুনের মৃত্যু ঘটছে। দীর্ঘ চঞ্চুযুক্ত এই শকুনেরা মাঝারি আকারের ও ভারী প্রকৃতির হয়। এদের পালক দ্বারা আবৃত দেহ ধূসর, ফ্যাকাসে ও পালকের শক্ত অংশ গাঢ় বর্ণের হয়ে থাকে। এদের ডানা প্রশস্ত ও লেজ ছোট। এদের মাথা ও গলা পালকহীন ও চঞ্চু অধিকতর লম্বা। এরা ৮০-১০৩ সেমি (৩১-৪১ ইঞ্চি) লম্বা ও এদের ডানা ১.৯৬-২.৩৮ মি. (৬.৪-৭.৮ ফিট) হয়ে থাকে। এরা গ্রীফন শকুনের চেয়ে ছোট ও হালকা হয়। হালকা বাদামি রঙের পালকাবৃত দেহ দেখে এদের অন্যান্য প্রজাতিদের থেকে আলাদা করে যায়। এরা সাধারণত উচ্চ দুরারোহ পাহাড়ে শাবকের জন্ম দেয়, তবে বিভিন্ন সময়ে এরা রাজস্থানের গাছেও বংশবৃদ্ধি করে থাকে। এরা অনেকসময় উচ্চ অট্টালিকায়ও (যেমন- চতুর্ভুজ মন্দির, ওড়ছা) শাবকের জন্ম দিয়ে থাকে। অন্যান্য শকুনের মতো এরাও জনহীন প্রান্তে পরে থাকা মৃত প্রাণীর দেহাবশেষ খেয়ে থাকে। এরা ঝাঁকে ঝাঁকে উড়তে থাকে। "Gyps indicus"। বিপদগ্রস্ত প্রজাতির আইইউসিএন লাল তালিকা। সংস্করণ 2016-3। প্রকৃতি সংরক্ষণের জন্য আন্তর্জাতিক ইউনিয়ন। ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "iucn" নামটি একাধিক বার সংজ্ঞায়িত করা হয়েছে Ferguson-Lees, J. and Christie, D.A. (2001). Raptors of the world. Houghton Mifflin Harcourt. আইএসবিএন ০-৬১৮-১২৭৬২-৩ "The Peregrine Fund"। The Peregrine Fund। ২০১০-১১-০৩। ২০১১-০৫-২৬ তারিখে মূল থেকে আর্কাইভ করা। সংগ্রহের তারিখ ২০১১-০৫-৩১।
প্রবাসী কল্যাণ ও বৈদেশিক কর্মসংস্থান মন্ত্রণালয়

প্রবাসী কল্যাণ ও বৈদেশিক কর্মসংস্থান মন্ত্রণালয় হচ্ছে বাংলাদেশ সরকারের একটি মন্ত্রণালয়। এই মন্ত্রণালয়ের উদ্দেশ্য হলো প্রবাসী কর্মীদের কল্যাণ নিশ্চিত করা এবং বৈদেশিক কর্মসংস্থানের সম্প্রসারণ। রেমিটেন্সের প্রবাহ বৃদ্ধি এবং দেশের সকল অঞ্চল হতে কর্মীদের বিদেশে যাওয়ার সুযোগ সৃষ্টির মাধ্যমে সকল অভিবাসী কর্মীর কল্যাণ নিশ্চিত করা। এটি প্রবাসী বাংলাদেশী এবং প্রবাসী কর্মীদের তথ্য, সহযোগীতা সংক্রান্ত কার্যক্রম পরিচালনা করে। বাংলাদেশ সরকার ২০০১ সালের ২০ ডিসেম্বর তারিখে প্রবাসী কল্যাণ ও বৈদেশিক কর্মসংস্থান নামে এই পৃথক মন্ত্রণালয় স্থাপন করে। বৈদেশিক কর্মসংস্থানে আগ্রহী বাংলাদেশের নাগরিকদের জন্য প্রচলিত শ্রমবাজার টিকিয়ে রাখাসহ নতুন শ্রমবাজার সৃষ্টির উদ্যোগ গ্রহণ। বৈদেশিক শ্রমবাজারের চাহিদার সাথে সামঞ্জস্যপূর্ণ ট্রেডে প্রশিক্ষণের মাধ্যমে দক্ষ জনবল সৃষ্টি। আন্তর্জাতিক সংস্থাসমূহের সাথে যোগাযোগ ও সমন্বয় সাধন। এ মন্ত্রণালয় সংশ্লিষ্ট বিষয়ে অন্যান্য দেশ ও সংস্থার সাথে চুক্তি ও সমঝোতা স্মারক স্বাক্ষর সম্পর্কিত বিষয়াদি। মন্ত্রণালয়ের উপর অর্পিত বিষয় সংশ্লিষ্ট আইন, বিধিমালা ও নীতি প্রণয়ন/সংশোধন। মন্ত্রণালয়ের সংশ্লিষ্ট বিএমইটি, প্রবাসী কল্যাণ ব্যাংক, বোয়েসেল এবং ওয়েজ আর্নার্স কল্যাণ তহবিল পরিচালনা কার্যক্রম পরিবীক্ষণ, মূল্যায়ন এবং তত্ত্বাবধান। বিদেশস্থ বাংলাদেশ মিশনে শ্রম উইং-এর কর্মকর্তা-কর্মচারী নিয়োগ ও তাদের প্রশাসনিক বিষয়াদি সম্পাদন। রিক্রুটমেন্ট এজেন্টসমূহের নিবন্ধন ও লাইসেন্স প্রদান এবং তাদের কার্যক্রম পরিবীক্ষণ। বাংলাদেশের অর্থনৈতিক ও সমাজকল্যাণমূলক কর্মকান্ডে প্রবাসী বাংলাদেশিদের অংশগ্রহণ ও বিনিয়োগে সহযোগিতা প্রদান। প্রবাসী বাংলাদেশি কর্মীদের রেমিটেন্স প্রেরণে সহায়তা প্রদান। বিদেশে নিয়োগকৃত কর্মী, নিয়োগকারী দেশ ও প্রাসঙ্গিক তথ্যাদি সংরক্ষণ। অভিবাসী বাংলাদেশিদের কল্যাণ ও অধিকার নিশ্চিতকরণ। প্রবাসী বাংলাদেশিদের মধ্যে বাংলাদেশের সংস্কৃতি চর্চায় পৃষ্ঠপোষকতা। বৈদেশিক কর্মসংস্থান ব্যবস্থাপনায় স্বচ্ছতা ও জবাবদিহিতা নিশ্চিতকরণের মাধ্যমে সুশাসন প্রতিষ্ঠা করা। জনশক্তি কর্মসংস্থান ও প্রশিক্ষণ ব্যুরো প্রবাসী কল্যাণ ব্যাংক বোয়েসেল কল্যাণ বোর্ড "মন্ত্রণালয় ও বিভাগসমূহ - Cabinet Division-Government of the People's Republic of Bangladesh - মন্ত্রিপরিষদ বিভাগ-গণপ্রজাতন্ত্রী বাংলাদেশ সরকার"। cabinet.gov.bd।  "Ministry of Expatriates' Welfare and Overseas Employment"। probashi.gov.bd।
মুক্তিযুদ্ধ বিষয়ক মন্ত্রণালয়

মুক্তিযুদ্ধ বিষয়ক মন্ত্রণালয় হচ্ছে বাংলাদেশ সরকারের একটি মন্ত্রণালয়। মুক্তিযুদ্ধের স্মৃতি সংরক্ষণ এবং বাংলাদেশের স্বাধীনতা যুদ্ধের মুক্তিযোদ্ধাদের জন্য কল্যাণ তহবিল পরিচালনা করা এই মন্ত্রণালয়ের কাজ। ২০০১ সালের ২৩ অক্টোবর এই মন্ত্রণালয়টি গঠন করা হয়। ২০১৬ সালে এই মন্ত্রণালয় মুক্তিযোদ্ধাদের অবসর গ্রহণের সীমা বাড়ানো সংক্রান্ত্র প্রস্তাব রাখলে মন্ত্রিপরিষদ তা বাতিল করে। বাংলাদেশ মুক্তিযোদ্ধা কল্যাণ ট্রাস্ট বাংলাদেশ মুক্তিযোদ্ধা সংসদ জাতীয় মুক্তিযোদ্ধা কাউন্সিল (জামুকা) "Ministry of Liberation War Affairs" (পিডিএফ)। mof.gov.bd। ২৭ মে ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২ ফেব্রুয়ারি ২০১৬।  "Cabinet rejects proposal to raise retirement age of freedom fighters"। বিডিনিউজ টোয়েন্টিফোর ডটকম। সংগ্রহের তারিখ ২ ফেব্রুয়ারি ২০১৬।  "'Bangladesh to review diplomatic ties with Pakistan'"। en.prothom-alo.com। Prothom Alo। ১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৬।
পার্বত্য চট্টগ্রাম বিষয়ক মন্ত্রণালয়

পার্বত্য চট্টগ্রাম বিষয়ক মন্ত্রণালয় হচ্ছে বাংলাদেশ সরকারের একটি মন্ত্রণালয়। পার্বত্য চট্টগ্রাম অঞ্চল এবং এ অঞ্চলের জনগোষ্ঠীর আর্থ-সামাজিক অগ্রগতির জন্য অবকাঠামোসহ অন্যান্য খাতসমূহে সুষম উন্নয়নের লক্ষ্যে পার্বত্য চট্টগ্রাম বিষয়ক মন্ত্রণালয় কাজ করে থাকে। পার্বত্য চট্টগ্রাম অঞ্চলে গণপ্রজাতন্ত্রী বাংলাদেশ এর সংবিধানের আওতায় রাষ্ট্রীয় সার্বভৌমত্ব ও অখণ্ডতার প্রতি পূর্ণ ও অবিচল আনুগত্য রেখে পার্বত্য চট্টগ্রাম অঞ্চলের সকল নাগরিকের রাজনৈতিক, সামাজিক, সাংস্কৃতিক, শিক্ষাগত ও অর্থনৈতিক অধিকার এবং আর্থ-সামাজিক উন্নয়ন প্রক্রিয়া ত্বরান্বিত করা সহ বাংলাদেশের সকল নাগরিকের স্ব স্ব অধিকার সংরক্ষণ ও উন্নয়নের লক্ষ্যে পার্বত্য চট্টগ্রাম সংক্রান্ত জাতীয় কমিটি এবং পার্বত্য চট্টগ্রাম জনসংহতি সমিতির মধ্যে ১৯৯৭ সালের ২ ডিসেম্বর একটি চুক্তি সম্পাদিত হয়। চুক্তির শর্তানুযায়ী ১৯৯৮ সালের ১৫ জুলাই পার্বত্য চট্টগ্রাম বিষয়ক মন্ত্রণালয় গঠিত হয়। পার্বত্য চট্টগ্রাম আঞ্চলিক পরিষদ পার্বত্য চট্টগ্রাম উন্নয়ন বোর্ড উদ্বাস্ত পুনর্বাসন টাস্কফোর্স (ভারত প্রত্যাগত উপজাতীয় শরনার্থী প্রত্যাবাসন ও পুর্নবাসন এবং অভ্যন্তরীন উদ্বাস্তু নির্দিষ্টকরণ ও পুর্নবাসন বিষয়ক টাস্কফোর্স) রাঙ্গামাটি পার্বত্য জেলা পরিষদ, বান্দরবান পার্বত্য জেলা পরিষদ, খাগড়াছড়ি পার্বত্য জেলা পরিষদ "মন্ত্রণালয় এবং বিভাগের তালিকা"। cabinet.gov.bd।  "Ministry of Chittagong Hills Tracts Affairs"। mochta.gov.bd।  "আঞ্চলিক-পরিষদ- - পার্বত্য চট্টগ্রাম বিষয়ক মন্ত্রণালয়-গণপ্রজাতন্ত্রী বাংলাদেশ সরকার"। www.mochta.gov.bd।  "পার্বত্য-চট্টগ্রাম-উন্নয়ন-বোর্ড"। www.mochta.gov.bd।  "উদ্বাস্ত-পুনর্বাসন-টাস্ক-ফোর্স-"। www.mochta.gov.bd।
সোমেশ্বর সমুদ্র সৈকত

সোমেশ্বর সমুদ্র সৈকত ভারতবর্ষের কর্ণাটক রাজ্যের ম্যাঙ্গালোর শহরের নিকট একটি সমুদ্র সৈকত। এই সমুদ্র সৈকতের নাম সমুদ্রের অতি নিকটে অবস্থিত সোমনাথ মন্দিরেের নাম অনুসারে হয়েছে। সমুদ্র তরঙ্গের তীব্রতা এবং জলের নিচে ঢাকা পাথরের জন্য এই সমুদ্র সৈকত স্নান করার অনুপযোগী। এই সমুদ্রের তীরে বড়ো আকৃতির পাথরকে শিবের অনুসারে রুদ্র শিলা বা রুদ্র পাথর বলা হয়, যা এই সমুদ্র সৈকতের বিশেষ আকর্ষণ। উইকিমিডিয়া কমন্সে সোমেশ্বর সমুদ্র সৈকত সংক্রান্ত মিডিয়া রয়েছে। "Someshwara Temple and Beach at Ullal, Mangalore - Review of Someshwara Temple and Beach, Mangalore, India - TripAdvisor"। www.tripadvisor.in। সংগ্রহের তারিখ ২০১৭-০৩-১১।  "Someshwara Beach | Mangalore Beach | Ullal" (ইংরেজি ভাষায়)। ২০১১-১২-০২। সংগ্রহের তারিখ ২০১৭-০৩-১১।
গোবর্ধন দিকপতি

গোবর্ধন দিকপতি জংগলমহলে ব্রিটিশ বিরোধী চুয়াড় বিদ্রোহের (১৭৯৯) নায়ক ছিলেন। জানা যায় তিনি দাসপুর থানার উত্তর ধানখালের বাসিন্দা ও স্থানীয় জমিদারের ঘাটোয়াল শ্রেনীর কর্মচারী ছিলেন। আবার কেশপুর থানার একটি গ্রাম থেকে প্রাপ্ত ভূমিদানপত্র হতে প্রমাণ হয় তিনি জাতিতে বাউরী এবং নিজেই ছোটখাট জোতদার ছিলেন। অবিভক্ত মেদিনীপুর জেলার জঙ্গলমহল এলাকায় ১৭৯৯ খ্রিষ্টাব্দের চুয়াড় বিদ্রোহ ছিল ইংরেজ প্রবর্তিত চিরস্থায়ী বন্দোবস্ত (১৭৯৩) শাসন, শোষন ও স্থানীয় জোতদারদের অত্যাচারের বিরুদ্ধে এক ব্যাপক জেহাদ। এই সশস্ত্র বিদ্রোহের নেতা ছিলেন গোবর্ধন দিকপতি। ক্ষীরপাই, আনন্দপুর ইত্যাদি জায়গায় তিনি নেতৃত্ব দিয়েছিলেন। ১৭৯৯ খ্রিষ্টাব্দের এপ্রিল মাসে শিলদা'য় দুটি গ্রাম জ্বালিয়ে এই বিদ্রোহের সূচনা করেন তিনি। কর্নগড়ে, রানী শিরোমনির আশ্রয়ে চুয়াড়দের যে ঘাঁটি ছিল সেখানে তাদের সংগঠিত করেছেন। ১৭৯৮ খ্রিষ্টাব্দে প্রায় চারশো জন চুয়াড়কে নিয়ে তিনি চন্দ্রকোনা থানা এলাকার বিভিন্ন জায়গা, জোতদারের বাড়ি, সরকারি অফিস লুঠ করেন। পরে তার বাহিনী নানা দিকে ছড়িয়ে পড়ে। বিদ্রোহের ব্যাপক বিস্তৃতি ও গোবর্ধন দিকপতির নেতৃত্বে চুয়াড় বিদ্রোহীদের আক্রমণ ব্রিটিশ সরকারকে শঙ্কিত করে তোলে। মেদিনীপুর বগড়ি পরগনায় লুঠতরাজের অভিযোগে এদের ধরার জন্যে পুরস্কার ঘোষণা করা হয়। ইংরেজরা কৌশলে এই বিদ্রোহ দমন করে। Sur, Atul Krishna (১৯৮৫)। Āṭhāro śatakera Bāṅalā o Bāṅālī। Sāhityaloka।  দ্বিতীয় খন্ড, অঞ্জলি বসু সম্পাদিত (২০০৪)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৯৮।  "Freedom Fighters of Midnapore - Gobardhan Dikpati"। midnapore.in। সংগ্রহের তারিখ ১১ মার্চ ২০১৭।
ভেন্না

ভেন্না বা রেড়ি, রেড়ী (বৈজ্ঞানিক নাম:Ricinus communis) বহুবর্ষজীবী উদ্ভিদ। অন্য নাম ভেরেণ্ডা[তথ্যসূত্র প্রয়োজন]। সংস্কৃতে নাম বলা হয় এরণ্ড। ইংরেজিতে এই গাছকে castor bean অথবা castor oil plant বলে। ভেন্না গাছ ১০-১৫ ফুট পর্যন্ত উঁচু হতে পারে। এরা প্রায় ডাল-পালাহীন গাছ, উপরের দিকে অল্প কয়েকটি ডাল হতে দেখা যায়। গাছের কাণ্ডের ভেরতটা ফাঁপা থাকে। এদের কাণ্ডের বেড় ৫-৬ ইঞ্চি হয়ে থাকে। কাণ্ডে ৫-৬ ইঞ্চি দূরে দূরে একটি করে গিঁট থাকে। প্রতিটা গিট থেকে একটা করে পাতা বের হয়। সাধারণত বর্ষাকালে ভেন্নার চারা গজায়। প্রতি বছর হেমন্ত ও শীতকালে ভেন্নার ফুল-ফল হয়। সবুজ ফলের গায়ে নরম নরম কাঁটা থাকে। কাটা এতোই নরম হয়ে থাকে যে গায়ে ফোঁটে না। ভেন্না বীজ দ্বারা ভোজ্য তেল তৈরি হয়। Rizzardo, RA; Milfont, MO; Silva, EM; Freitas, BM (ডিসেম্বর ২০১২)। "Apis mellifera pollination improves agronomic productivity of anemophilous castor bean (Ricinus communis)."। Anais da Academia Brasileira de Ciencias। 84 (4): 1137–45। ডিওআই:10.1590/s0001-37652012005000057। পিএমআইডি 22990600।  "Ricinus communis". Natural Resources Conservation Service PLANTS Database. USDA. Retrieved 1 February 2016. "Ricinus communis: Castor oil plant"। Oxford University Herbaria। Dept. of Plant Sciences, Oxford। The castor oil plant is one of the few major crops to have an origin in Africa. উদ্ধৃতি টেমপ্লেট ইংরেজি প্যারামিটার ব্যবহার করেছে (link)
চোষক ঘর পইয়া

চোষক ঘর পইয়া (বৈজ্ঞানিক নাম: Garra gotyla) (ইংরেজি: Sucker Head) হচ্ছে Cyprinidae পরিবারের Garra গণের একটি স্বাদুপানির মাছ। দেহ লম্বা ও প্রায় চোঙাকৃতির এবং দেহ কিছুটা চাপা। থুতনিতে চোষক চাকতি আছে যারা সাহায্যে এরা সহজেই পাথরের গায়ে লেগে থাকতে পারে। তুণ্ড উন্নতভাবে বিকশিত এবং বর্ধিত। এ প্রজাতির মাছ পাথরের উপরে জমে থাকা শ্যাওলা খায়। বাংলাদেশ, নেপাল, ভারত, ভুটান, পাকিস্তান, মায়ানমার, আফগানিস্তানে এই মাছ পাওয়া যায়। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে। বাংলাদেশের মাছের তালিকা বাংলাদেশের স্বাদুপানির মাছের তালিকা বাংলাদেশের সংরক্ষিত মাছের তালিকা "Garra gotyla"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2010। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) এ কে আতাউর রহমান, ফারহানা রুমা (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ৭৪–৭৫। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
ভারতীয় গিরগিটি

ভারতীয় গিরগিটি (Chamaeleo zeylanicus) গিরগিটি প্রজাতির সদস্য, যা প্রধানত ভারত, শ্রীলঙ্কা ও দক্ষিণ এশিয়ার অন্যান্য জায়গায় দেখা যায়। অন্যান্য গিরগিটি প্রজাতির মতো এদেরও লম্বা জিভ ও পা আছে। আঁকড়ে ধরতে সক্ষম লেজ ও স্বাধীন সঞ্চারনক্ষম চোখ এদের মধ্যে বিদ্যমান। এরা তাদের গাত্রবর্ণ পরিবর্তন করতে সক্ষম। এদের ভারতে, গঙ্গা নদীর দক্ষিণে ও শ্রীলঙ্কায় দেখতে পাওয়া যায়। এদের সন্ধি যুক্ত পায়ের আঙুল বিদ্যমান। এরা রঙ পরিবর্তন করতে সক্ষম। এদের চোখ ৩৬০ ডিগ্রি দেখতে সক্ষম। Chamaeleo zeylanicus at the TIGR Reptile Database Sri Lankan Reptiles @ The University of Peradeniya Department of Zoology Srinivasulu, C.; Srinivasulu, B.; Mohapatra, P.; Shankar, G.; Das, A., Murthy, B.H.C.K.; Aengals, A.; Somaweera, R. (২০১৪)। "Chamaeleo zeylanicus"। বিপদগ্রস্ত প্রজাতির আইইউসিএন লাল তালিকা (ইংরেজি ভাষায়)। আইইউসিএন। 2014: e.T172657A1360663। ডিওআই:10.2305/IUCN.UK.2014-3.RLTS.T172657A1360663.en । উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অন্য প্যারামিটার ব্যবহার করছে (link) Laurenti, J. N. (1768) Specimen medicum, exhibens synopsin reptilium emendatam cum experimentis circa venena et antidota reptilium austracorum, quod authoritate et consensu., Vienna, Joan. Thomae, 217 pp.
খইয়া বাবলা

খইয়া বাবলা বা 'খৈ বাবলা'(বৈজ্ঞানিক নাম: Pithecellobium dulce) হচ্ছে Fabaceae পরিবারের Pithecellobium গণের একটি সপুষ্পক বৃক্ষ। এ গাছের দেহ সুন্দর পেঁচানো। গাছ কেটে ফেললেও এর গোড়া থেকে দ্রুত নতুন ডাল গজিয়ে যায়। চারটি উপপত্র পাতার গোঁড়ায় কাটা থাকে। পুরনো পাতা ঝরে দ্রুত নতুন পাতা গজায়। পাতা দেখতে অনেকটা কাঞ্চনের পাতার মতো। এর ফল দেখতে জিলাপির মতো পেঁচানো। ফলে ৫-১০ টি বীজ থাকে। পাকার পরে ফল ফেটে ভিতরে থেকে হলুদাভ সাদা মাংশ বীজ বেরিয়ে পরে। এর ফল মিষ্টি ও সুস্বাদু হয়। ভারত ও বাংলাদেশের গ্রামীণ শিশুরা গ্রীষ্মকালে এ ফল সংগ্রহ করে থাকে। তবে বাণিজ্যিকভাবে এ ফল কোথাও বিক্রি হয় না। আমেরিকা, মেক্সিকো, ভেনেজুয়েলা ,ভারত বাংলাদেশে এ উদ্ভিদ দেখা যায়। এ গাছের ছাল আমাশয়, অবিরাম ডায়েরিয়া ও যক্ষারোগের জন্য উপকারি। এর বীজ আলসারে আরাম দেয়। কফ নিঃসরণ ও পাতা পিত্তাশয়ের রোগে ব্যবহৃত হয়। এ গাছের ফল সুস্বাদু, গ্রামীণ শিশুদের মাঝে জনপ্রিয়। "Pithecellobium dulce - (Roxb.) Benth. Guama Americano"। NatureServe Explorer। NatureServe। ২০১৯-০৭-০১ তারিখে মূল থেকে আর্কাইভ করা। সংগ্রহের তারিখ ২০১০-০৯-১৯।  "Taxon: Pithecellobium dulce (Roxb.) Benth."। Germplasm Resources Information Network। United States Department of Agriculture। ১৯৯৪-০৮-২৩। ২০০৯-০৫-১৪ তারিখে মূল থেকে আর্কাইভ করা। সংগ্রহের তারিখ ২০১০-০৩-২৯।
শরৎচন্দ্র রায়চৌধুরী

শরৎচন্দ্র রায়চৌধুরী (১২ অক্টোবর, ১৮৩৯ - ১৪ নভেম্বর, ১৯৩০) একজন বাঙালী ব্রিটিশ বিরোধী স্বাধীনতা আন্দোলনকারী ও রাজনৈতিক নেতা। শরৎচন্দ্র রায়চৌধুরী ব্রিটিশ ভারতে অধুনা বাংলাদেশের ফরিদপুর জেলার নিশ্চিন্তপুরে জন্মগ্রহণ করেন। পিতার নাম রামকানাই রায়চৌধুরী। আইন পরীক্ষায় উত্তীর্ণ হয়ে শরৎচন্দ্র প্রথমে আইন ব্যবসায় মনোনিবেশ করেন, এরপরে ব্রাহ্মনেতা কেশবচন্দ্র সেনের প্রভাবে ব্রাহ্মধর্মের প্রতি আকৃষ্ট হয়ে সমাজসেবামূলক কাজে যোগ দেন। স্বাধীনতা সংগ্রামের প্রতি গভীর আকর্ষণ থেকে তিনি পিপলস পার্টি ও পরে ১৮৮৫ সালে ভারতীয় জাতীয় কংগ্রেসের সদস্য হন। কাজের সূত্রে ঘনিষ্ঠ হন জাতীয়তাবাদী ব্যক্তিত্ব অশ্বিনীকুমার দত্ত এবং অম্বিকাচরণ মজুমদার এর সাথে। ১৯০৫ খ্রিষ্টাব্দের বঙ্গভঙ্গ আন্দোলনে যোগদান করেছিলেন। প্রবীন ও বৃদ্ধ বয়েসেও অসহযোগ আন্দোলনে যোগ দেন এবং ১৯২১ সালে ৮২ বছর বয়েসে কারাবরণ করেন। ফরিদপুর জেলা কংগ্রেসের সভাপতি হয়েছিলেন তিনি। ১৪ নভেম্বর, ১৯৩০ সালে মারা যান শরৎচন্দ্র রায়চৌধুরী। দ্বিতীয় খণ্ড, অঞ্জলি বসু সম্পাদিত (২০০৪)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩২৩।
বেতিলা জমিদারবাড়ি

বেতিলা জমিদারবাড়ি বাংলাদেশের মানিকগঞ্জ জেলার সদর থানায় অবস্থিত। এ বাড়ির সঠিক ইতিহাস তথ্যগত অভাবের কারণে তেমন জানা যায়নি। মানিকগঞ্জ জেলার বেতিলা খাল ব্যবহার করে নানান বজরা, মহাজনী নৌকা আসা যাওয়া করতো। নিরাপদ নৌরুট বেছে নিয়েছিলেন বড় বড় অনেক বণিকেরা। লোককথায় জানা যায় জ্যোতি বাবু নামের এক বণিক ছিলেন এই জমিদার বাড়ির পূর্বপুরুষ। সত্য বাবুর বসতবাড়ি নামে পরিচিত বেতিলা জমিদারবাড়ি বর্তমানে সরকারী আশ্রয় কেন্দ্র হিসেবে ব্যবহার হচ্ছে। এই বাড়িতে 'ফ্রম বাংলাদেশ' চলচ্চিত্রের সিংহভাগ চিত্রগ্রহণ করা হয়। "বেতিলা জমিদার বাড়ি"। বাংলাদেশ জাতীয় তথ্য বাতায়ন। সংগ্রহের তারিখ ২০১৭-০৩-১৩। [স্থায়ীভাবে অকার্যকর সংযোগ] "বেতিলা জমিদার বাড়ি"। প্রিজম। ২৮ এপ্রিল ২০১৬। ১৪ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৭।  "বেতিলা জমিদার বাড়ি"। বাংলাদেশ জাতীয় তথ্য বাতায়ন। সংগ্রহের তারিখ ২০১৭-০৩-১৩। [স্থায়ীভাবে অকার্যকর সংযোগ] "মুক্তিযুদ্ধ, কাননবালা ও 'ফ্রম বাংলাদেশ'"। প্রথম আলো। সংগ্রহের তারিখ ২০১৯-১০-২৭।
বাণিজ্য মন্ত্রণালয় (বাংলাদেশ)

বাণিজ্য মন্ত্রণালয় হচ্ছে বাংলাদেশ সরকারের একটি মন্ত্রণালয়। ১৯৭২ সালে বাণিজ্য মন্ত্রণালয়ের যাত্রা শুরু হয়। ১৯৮১ খ্রিস্টাব্দে বাণিজ্য মন্ত্রণালয়কে বাণিজ্য বিভাগ ও বৈদেশিক বাণিজ্য বিভাগ নামে দু’টি বিভাগে বিভক্ত করা হয়। ১৯৮২ খ্রিস্টাব্দে শিল্পের সাথে একীভূত হয়ে শিল্প ও বাণিজ্য মন্ত্রণালয় হিসেবে আত্মপ্রকাশ করে। সে সময় বাণিজ্য বিভাগ, শিল্প বিভাগ এবং পাট বিভাগ এ মন্ত্রণালয়ের আওতাভুক্ত করা হয়। ১৯৮৫ খ্রিস্টাব্দ থেকে বাণিজ্য মন্ত্রণালয় হিসেবে পুনঃকার্যক্রম শুরু হয়। সরকারি কার্যপ্রণালী বিধিতে বাণিজ্য এবং বাণিজ্যর সাথে সম্পর্কিত ৩১ ধরনের কাজকে বাণিজ্য মন্ত্রণালয়ের আওতাভুক্ত করা হয়। এ কাজগুলো মূলত অভ্যন্তরীণ ব্যবসা-বাণিজ্য চলমান রাখা এবং সম্প্রসারণে সহায়তা, আমদানি বাণিজ্যকে নিয়ন্ত্রণ করা, দ্রব্যমূল্য পরিস্থিতি স্বাভাবিক ও সহনীয় পর্যায়ে রাখা, পণ্য ও সেবা রপ্তানির বাজার সম্প্রসারণ, আন্তর্জাতিক বাণিজ্যের সাথে সম্পর্কিত বিভিন্ন আন্তর্জাতিক সংস্থার সাথে যোগাযোগ ও রপ্তানির স্বার্থে দরকষাকষি করা, ব্যবসা সংক্রান্ত দ্বিপাক্ষিক ও বহুপাক্ষিক চুক্তি সম্পাদন, পণ্যের ট্যারিফ নির্ধারণ, বাণিজ্য সংক্রান্ত গবেষণা কার্যক্রম, তথ্য-উপাত্ত সংরক্ষণ, বিসিএস (ট্রেড) ক্যাডার কর্মকর্তাদের প্রশাসনিক নিয়ন্ত্রণ ইত্যাদি। বাণিজ্য মন্ত্রণালয়ের উপর অর্পিত এ সকল কার্যক্রম পরিচালনার জন্য বেশ কয়েকটি অধীনস্থ দপ্তর/সংস্থা রয়েছে। এগুলো হচ্ছে:   বাংলাদেশ ট্রেড এন্ড ট্যারিফ কমিশন রপ্তানি উন্নয়ন ব্যুরো ট্রেডিং কর্পোরেশন অব বাংলাদেশ জাতীয় ভোক্তা অধিকার সংরক্ষণ অধিদপ্তর যৌথমূলধন কোম্পানি ও ফার্মসমূহের পরিদপ্তর আমদানি ও রপ্তানি প্রধান নিয়ন্ত্রকের দপ্তর বাংলাদেশ চা বোর্ড বাংলাদেশ প্রতিযোগিতা কমিশন বাংলাদেশ ফরেন ট্রেড ইনস্টিটিউট বিজনেস প্রমোশন কাউন্সিল দি ইনস্টিটিউট অব কস্ট এন্ড ম্যানেজমেন্ট অ্যাকাউন্ট্যান্টস্ অব বাংলাদেশ দি ইনস্টিটিউট অব চার্টার্ড একাউন্ট্যান্টস অব বাংলাদেশ ইনস্টিটিউট অব চার্টার্ড সেক্রেটারিজ অব বাংলাদেশ "মন্ত্রণালয় ও বিভাগসমূহ - Cabinet Division-Government of the People's Republic of Bangladesh - মন্ত্রিপরিষদ বিভাগ-গণপ্রজাতন্ত্রী বাংলাদেশ সরকার"। cabinet.gov.bd।  "Ministry of Commerce"। mincom.gov.bd।
ইমরানা ধর্ষণ মামলা

ইমরানা ধর্ষণ মামলা উত্তরপ্রদেশের মুজফ্ফরনগর জেলার চারথাওয়াল গ্রামে (দিল্লি থেকে ৭০ কিমি দূরে) ৬ জুন ২০০৫ শ্বশুরমশাইয়ের হাতে ধর্ষিতা ২৮ বছরের এক ভারতীয় মুসলিম মহিলার মামলা। গ্রামের প্রবীণরা এবং পরবর্তীকালে বিভিন্ন স্তরের ইসলামী আইন তার স্বামীর সঙ্গে ইমরানার বিবাহ বাতিল ঘোষণা করেন, কারণ শারিয়া মত অনুযায়ী পিতা ও পুত্র দুজনের সাথেই যৌন সম্পর্ক অজাচারী গণ্য করা হয়। এতে দেশজুড়ে বিতর্কের সৃষ্টি হয় কারণ সমালোচকদের মতে এটিকে ধর্ষণের বদলে ব্যভিচার হিসেবে গণ্য করা হচ্ছে। ২০০৫ সালের ৬ জুন ২৮ বছর বয়সী ৫ সন্তানের মা ইমরানাকে তার ৬৯ বছর বয়সী শ্বশুর আলী মুহম্মদ ধর্ষণ করেন। তার পরই একটি স্থানীয় মুসলিম পঞ্চায়েত রায় দান করে ইমরানাকে তার স্বামী নূর ইলাহিকে পুত্ররূপে দেখবার জন্য নির্দেশ দেয় ও তাদের বিবাহ বাতিল ঘোষণা করে। এই রায়কে অস্বীকার করে ইমরানা তার স্বামীর সঙ্গেই থেকে যান। মুখ্য ইসলামি মাদ্রাসা দারুল উলুম দেওবন্দ কুরআন ৪:২৩ (ওয়া লা তানকিহু মা নাকাহা আবা-ও-কুম - এবং সেই মহিলাকে বিবাহ করনা যাকে তোমার বাবা বিবাহ করেছেন) উল্লেখ করে একটি ফতোয়া জারী করেন। ব্যভিচার ও ধর্ষণের মধ্যে পার্থক্য না দেখে এই মত দেওয়া হয় যে শ্বশুর যা করেছেন তার ফলে ইমরানা ওনার স্বামীর মা রূপে গণ্য হবেন ও শ্বশুরের সাথে বিবাহ না হওয়া সত্ত্বেও স্বামীর সাথে ঘর করতে পারবেন না। "Let's be fair to Imrana"। Expressindia.com। ২০০৭-০৩-১৪ তারিখে মূল থেকে আর্কাইভ করা। সংগ্রহের তারিখ ২০১২-০৯-২২।  "Tahir Mahmood, The legal fiction behind the controversy"। Tehelka.com। ৮ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৭।  "Whatever Happened to... Imrana"। Tehelka। ২২ সেপ্টেম্বর ২০০৭। ২০০৯-১১-১২ তারিখে মূল থেকে আর্কাইভ করা। সংগ্রহের তারিখ ২০০৭-০৯-২৯।  "Text of the Question and fatwa on Imrana"। Milligazette। ৮ জুলাই ২০০৫। সংগ্রহের তারিখ ২০০৭-০৯-২৯।
চন্দ্রমহল

চন্দ্রমহল বাংলাদেশের বাগেরহাট সদর উপজেলার একটি ইকো পার্ক। এটি একটি বিনোদন পার্ক হিসেবে ব্যবহৃত হয়। রনজিতপুর গ্রামে সৈয়দ আমানুল হুদা ৩৫ একর জমির ওপর গড়ে তুলেছেন চন্দ্রমহল নামে একটি নয়নাভিরাম ইকো পার্ক। সৈয়দ আমানুল হুদা চন্দ্রমহল'র নির্মাণকাজ শুরু করেন (২০০১)। তিনি ছিলেন নৌ বাহিনীর একজন কর্মকর্তা এবং তাঁর স্ত্রী চন্দ্রের নামে ভবনটির নামকরণ করেন ‘চন্দ্রমহল ইকোপার্ক'। এটি দর্শনার্থীর জন্য উন্মুক্ত করা হয় (২০০৯)। বর্তমানে এটি পিকনিক স্পট হিসেবে ব্যবহৃত হচ্ছে। মূল ভবন ছাড়াও পুরো এলাকাটি ফুল দিয়ে চমৎকারভাবে সাজানো। এছাড়া ভাস্কর্যের মাধ্যমে দেশীয় সংস্কৃতিকে তুলে ধরা হয়েছে। এখানে বেশ কয়েকটি পুকুর এবং একটি মিনি চিড়িয়াখানা রয়েছে। ভবনটির অভ্যন্তরে তার সংগ্রহীত বিভিন্ন জিনিসপত্র প্রদর্শিত করা হয়েছে।এখানে গ্রাম্য মানুষের চরিত্র নিয়ে প্রতিকৃতি তৈরি করা হয়েছে। ইকো পার্কের ভিতরে বিভিন্ন প্রজাতীর পশু পাখি রয়েছে। আদি আসবাবপত্র আর তৈজশপত্র ছাড়া কিছু স্থির ছবি রয়েছে এখানে। লেকের পাড়ে রয়েছে নারিকেল গাছের সারি। হরিণ, কুমির, বানর ও পাখিসহ বিভিন্ন জীবজন্তুর প্রতিকৃতি ও ভাস্কর্য সহ বিলুপ্ত হওয়া রূপসা-বাগেরহাট রেল লাইনের প্রতিকৃতিও রয়েছে। গ্রাম পঞ্চায়েত ও মুক্তিযুদ্ধের ভাস্কর্য। মাস্টারদা সূর্য সেন, বেগম রোকেয়া, আতাউল গনি ওসমানী, মাদার তেরেসা, মহাত্মা গান্ধীর ভাস্কর্যও দেখা যায়। মহলটি লেকের মাঝখানে অবস্থিত। মহলের চারিপার্শ্বে স্বচ্ছ পানির লেক। পানির নিচে গ্লাস দ্বারা বেষ্টনি করা সুড়ঙ্গ পথ দিয়ে মহলে প্রবেশ করতে হয়। এর দুই পার্শ্বের স্বচ্ছ পানির মাছ গুলো দর্শনার্থীদের মুগ্ধ করে। মহল জুড়ে রয়েছে নানা স্থাপত্যশৈলী। এছাড়া আদি ব্যবহৃত জিনিসপত্র, ডাকটিকেট, মুদ্রা, ঝাড়বাতি, তলোয়ারসহ আকর্ষণীয় অনেক কিছু।চন্দ্রমহলসংলগ্ন পুকুরে রয়েছে ময়ূরপঙ্খী নৌকার ওপর ভাসমান মঞ্চ। বের হওয়ার জন্য বাঁশের পুল রয়েছে যা রং দিয়ে কারুকার্য করা। এখানেও দেখা মিলে হাজারো মাছের খেলা। "চন্দ্রমহল"। বাংলাদেশ জাতীয় তথ্য বাতায়ন। ২০১৭-০১-২২ তারিখে মূল থেকে আর্কাইভ করা। সংগ্রহের তারিখ ২০১৭-০৩-১৩।  "স্ত্রীর প্রতি ভালোবাসার বহিঃপ্রকাশ হিসেবে বাগেরহাটে চন্দ্রমহল"। SAtv। House 47, Road 116, Gulshan-1, Dhaka-1212। ফেব্রুয়ারি ৪, ২০১৭। সংগ্রহের তারিখ ২০১৭-০৩-১৩। [স্থায়ীভাবে অকার্যকর সংযোগ] "ঘুরে আসুন চন্দ্রমহল ইকো পার্ক"। Latest Bd News। ১/এ, মালিবাগ, ঢাকা। অক্টোবর ১৬, ২০১৬। ২০১৭-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৭-০৩-১৩।  "সুন্দরের রাজ্য 'চন্দ্রমহল'"। সমকাল। ১৩৬ তেজগাঁও শিল্প এলাকা ঢাকা - ১২০৮। ২৯ অক্টোবর ২০১৬। সংগ্রহের তারিখ ২০১৭-০৩-১৩। [স্থায়ীভাবে অকার্যকর সংযোগ]